OpenLLM-France/wikimedia huggingface dataset:
# Jedburgheko abadia

Jedburgheko abadia (ingelesez: Jedburgh Abbey) Eskoziako Jedburgh herriko abadia da, Scottish Borders eskualdean dagoena, Ingalaterrarekiko mugatik 16 kilometrotara.

## Historia

XI mendean bi herri zeuden sei kilometrotako distantziara eta biei Gedworth izena eman zitzaien eta hegoaldekoan eliza bat eraiki zen. Dabid printzeak (gerora errege izango zenak) agustindarren eliza bat ezarri zuen 1118an, ondoren monasterio bihurtu zen eta 1147 inguruan prioratoa.
XIII mendean habeartea eta koroa eraiki ziren eta bertan ezkondu zen 1285 urtean Alexandro III.a. Abbey Church of St. Mary of Jedeworth izenarekin garrantzia hartuz joan zen hurrengo urteetan eta XIV eta XV mendeetan hainbat eraso jasan zituen, 1346, 1410, 1416 eta 1464an.
Abadiaren bukaera 1560an iritsi zen Eskoziako Erlijio Erreformaren ondoren. Monjeei bertan egoten utzi zitzaien eta meza ere eman zuten XIX mende bukaerararte, izan ere eraikinaren egoera txartzen joan baitzen eta 1871ean segurtasun arrazoiengatik abadia utzi eta eliza berria eraiki zuten. 1917an Historiz Scotland erakundeak bere gain hartu zuen.

## Kanpo estekak

* (Ingelesez) Historic Scotlanden webgunea
* Datuak: Q1344789
* Multimedia: Jedburgh Abbey / Q1344789
# Jeckenbach

Jeckenbach Alemaniako udalerria da. Renania-Palatinatua estatuan kokatuta dago, [[Bad Kreuznach (barrutia)|Bad Kreuznach]] barrutian. 2014an 249 biztanle zituen 6,28 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q569126
* Multimedia: Jeckenbach / Q569126
# Jeddo (Pennsylvania)

Jeddo Pennsylvaniako borough bat da. Luzerne konderrian kokatua dago. 2010ean 98 biztanle zituen, 0,73 kilometro koadrotan banatuta.

## Ikus, gainera

* Luzerne konderria

## Kanpo estekak

* Datuak: Q1189008
* Multimedia: Jeddo, Pennsylvania / Q1189008
# Jeceaba

Jeceaba Brasilgo udalerri bat da, Minas Gerais estatuan kokatua. 6.197 biztanle ditu 236,25 km²ko eremuan.

## Ikus, gainera

* Minas Gerais

## Kanpo estekak

* Datuak: Q588890
* Multimedia: Jeceaba / Q588890
# Irene Usabiaga

Irene Usabiaga Balerdi (Ordizia, 1993ko irailaren 22a) gipuzkoar txirrindularia da. Errepideko txirrindularitzaz gain, pistan ere aritzen da.
Ana bere ahizpa nagusia txirrindularia ere bada.

## Palmaresa txirrindularitzan

2012
* Espainiako taldekako jazarpen txapelketa (Ana Usabiaga eta Olatz Ferranekin)

## Taldeak

| Taldea | Urteak | Modalitatea |
| Lointek | 2012-2014 | Errepideko txirrindularitza |
| Eustrak-Euskadi | 2015- | Pistako txirrindularitza |

## Kanpo estekak

* Datuak: Q21153467
* Multimedia: Irene Usabiaga Balerdi / Q21153467
# Irene San Sebastián

Irene San Sebastián Lasa (Tolosa, Gipuzkoa, 1990eko otsailaren 21a - ) txirrindulari profesional ohia da. 2009an debutatu zuen, baina ez zuen lortu lehen posturik harik eta 2014an, Erasmus beka bati esker, Belgikara bizitzera joan eta Isorex Ladies Team taldean aritu zen arte. Haiekin hainbat garaipen lortu zituen amateur lasterketetan edo azpiko kategorietakoetan. Cholet-Pays de Loire lasterketan 8. geratzean, bere estreinako UCI puntuak lortu zituen. 2014an Espainiako Txapelketan 2. geratu zen, eta beste hainbat UCI puntu lortu zituen Erondegemse Pijl lasterketan.
2014a urte ona izan bazen ere, ez zuen Mundu Txapelketan parte hartu, espainiar sailkapeneko puntuaziorik altuena izan arren, Sheyla Gutiérrezekin parekatuta. Urte horretako abenduan erretiratu zen, karrerako proiektua bukatu ahal izateko.
# Irene Solà

Irene Solà Sàez (Malla, Katalunia, 1990ko abuztuaren 17a) poeta, idazlea eta artista da.

## Biografia

Arte Ederretan lizentziaduna da Bartzelonako Unibertsitatean, eta Literatura, Zinema eta Ikus-entzunezko Kulturako masterra lortu zuen Sussexko Unibertsitatean. Bere testuak eta lanak Whitechapel Gallery eta Jerwood Arts Centre (Londres), Gironako Bòlit, Mataróko Mac, Sant Cugat Poesiako Nazioarteko Jaialdian, Sitges i Poesiako festan, ikusi eta irakurri dira. Aldizka La Llança kulturaren digitalean kolaboratzen du.
Irene Solà idazlea da baina horretaz gain, artista plastikoa ere bada, eta arrakastaz aritu da bi langintza horietan. Bere lehen poema liburuak (Bèstia) Amadeu Oller Saria jaso zuen 2012an; bere lehen eleberriak (Els dics) 2017ko Documenta Saria, eta orain euskaraz agertzen den lanagatik Eleberri Saria irabazi zuen, eta gaztelaniara itzulitakoan, Cálamo Saria.

## Argitalpenak

* Bèstia (Barcelona: Galerada, 2012)
* Els dics (Barcelona: L'altra editorial, 2018)
* Canto jo i la muntanya balla (Barcelona: Anagrama, 2019). Euskarara ekarria.

### Euskaraz

* Nik kantatu eta dantza egiten du mendiak. ( 2020) Joxan Elosegik euskarara ekarria.
* Begiak eman nizkinan eta ilunpeei behatu hien (Alberdania, 2023) Joxan Elosegik euskarara ekarria.

## Sariak

* 2012: Amadeu Oller saria Bèstia lanagatik
* 2017: Documenta narratiba saria Els dics lanagatik
* 2019: Anagrama saria katalanez idatzitako Canto jo i la muntanya balla eleberriagatik
* 2019: Punt de Llibre de Núvol saria Canto jo i la muntanya balla eleberriagatik.
* 2019: Cálamo saria ‘Otra Mirada’ kategoria Canto jo i la muntanya balla eleberriagatik
* 2020: Europar Batasuneko Literatura saria Canto jo i la muntanya balla eleberriagatik.

## Erreferentziak

* ↑ (Gaztelaniaz) Escritores.org. «Solà, Irene» www.escritores.org (Noiz kontsultatua: 2020-09-14).
* ↑ «Nik kantatu eta dantza egiten du mendiak» Nontzeberri 2020-06-23 (Noiz kontsultatua: 2020-09-14).
* ↑ www.funtsak.com, Funtsak-Diseño y Programación Web-. «Nik kantatu eta dantza egiten du mendiak - Irene Solà i Sàez» www.txalaparta.eus (Noiz kontsultatua: 2020-09-14).
* ↑ «Nik kantatu eta dantza egiten du mendiak -» Baleike.eus (Noiz kontsultatua: 2020-09-14).
* ↑ «[Bideoa Irene Solaren ‘Nik kantatu eta dantza egiten du mendiak’ liburua euskaratu du Joxan Elosegik»] KULTUR SHAREA 2020-06-23 (Noiz kontsultatua: 2020-09-14).
* ↑ «Irene Solaren hirugarren eleberria euskaraz argitaratu du Alberdaniak» Berria 2023-11-15 (Noiz kontsultatua: 2023-11-21).
* ↑ (Katalanez) «Sento jo i la muntanya parla» Núvol (Noiz kontsultatua: 2020-09-14).
* ↑ (Katalanez) «Irene Solà, Premi de Literatura de la Unió Europea 2020» Núvol (Noiz kontsultatua: 2020-09-14).

## Kanpo estekak

* Irene Solà. Facebook
* Irene Sola web ofiziala
* Datuak: Q19291157
* Multimedia: Irene Solà / Q19291157
# Irene Sánchez-Escribano

Irene Sánchez-Escribano Figueroa, (Toledo, 1992ko abuztuaren 25) lasterkari espainiarra da, oztopo lasterketatan eta krosean espezializatua. Munduko eta Europako hainbat txapelketatan hartu du parte.

## Ibilbidea

San Ildefonsoko Atletismo Elkartean hasi zen 9 urte zituela. Batxilergoa egin ondoren Medikuntza ikasketak egitera Madrilera joan zen eta Errendimendu altuko Zentroan sartu zen Antonio Serranoren agindutara lan egiteko. 2014an 3.000 metroko oztopo lasterketan egin zuen debuta eta kategoriarik gustukoena zuela ikusi zuen. Sei aldiz izan da Espainiako txapelduna. 2022an Txapelketa Iberoamerikarra irabazi zuen.
Negu partean krosak egiten ditu eta 2020an eta 2021ean Espainiako txapelduna izan zen. Aurrez 2019an Donostiako Nazioarteko Krosa irabazi zuen.

## Palmaresa

* 3.000 m oztopoak:
** Espainiako txapeldun (6): 2015, 2017, 2018, 2019, 2020, 2021
** Txapelketa iberoamerikarra (0): bigarren 2022an
* krosa:
** Espainiako txapeldun (2): 2020, 2021
** Donostiako Nazioarteko Krosa (1): 2019

## Markak

Outdoor
* 800 m – 2:11.06 (Castellón 2012)
* 1500 m – 4:24.66 (Mataró 2012)
* 3000 m – 9:19.88 (Iruñea 2017)
* 10 km – 34:04 (Madril 2016)
* 2000 m oztopoak – 6:51.20 (Madril 2015)
* 3000 m oztopoak – 9:27.53 (Birmingham 2019)
Indoor
* 1500 m – 4:24.63 (Madril 2017)
* 3000 m – 9:13.82 (Valencia 2017)

## Erreferentziak

* 1 2 3 (Gaztelaniaz) «Irene Sánchez-Escribano sigue siendo la reina de los 3.000 obstáculos» El Español 2021-06-26 (Noiz kontsultatua: 2023-04-29).
* ↑ «Irene Sanchez-Escribano eta Hassan Chani garaile, euri eta lokatz artean - Lasarte-oria» Txintxarri.eus (Noiz kontsultatua: 2023-04-29).
* ↑ All-Athletics profile
* Datuak: Q35808031
* Multimedia: Irene Sánchez-Escribano / Q35808031
# Jerezko aireportua

Jerezko aireportua Cádizko probintziako Jerez de la Fronterako udalerrian dagoen nazioarteko aireportua da. Hirigunetik 8 kilometroko distantziara dago. Aireportua 1936an eraiki zuten tropa frankistek Iparraldeko Afrikatik zetozen soldaduak penintsulara hegazkinez joateko. 1946ra arte aireportu militarra izan zen eta ordutik aurrera aireportu zibil bihurtu zen. Morón de la Fronteran eraiki zuten ondoren base militar bat.
2012an 913.301 pertsonek erabili zuten.

## Aire-garraioa

Ondorengo grafikan Jerezko aireportuan urtez urte egondako bidaiarien kopurua ikus daiteke.

## Erreferentziak

* Aireportuen estatistikak. AENA (Noiz kontsultatua: 2010-06-01).
* ↑ (Gaztelaniaz) (pdf) AENA. (Noiz kontsultatua: 2013-01-12).

## Kanpo estekak

* Aireportuaren webgunea AENAren atarian
* Datuak: Q586862
* Multimedia: Jerez Airport / Q586862
# Jerez (ardoa)

Jerez (gaztelaniaz xeˈɾeθ edo xeˈɾes ahoskatua) ardo zuria da, lehorra gehienetan, kalitate finekoa. Espainian egiten da, Andaluziako Jerez de la Frontera (hortik datorkio izena), Puerto de Santa María eta Sanlúcar de Barrameda herrietan bereziki. Alkohol zenbatekoa 15°-tik 20°-rakoa du, eta sei baldintza bete behar ditu: ahogozo, kolore eta usain berezia, urtetsua izatea, gradu jakinak, eta aldaezintasuna. Mota ezagunenak hauek dira: manzanilla, fino, amontillado, oloroso, cream...

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-2-13 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q16398
* Multimedia: Sherry / Q16398
# Jeri Ellsworth

Jeri Ellsworth (1974ko abuztuaren 14a -) zirkuitu-diseinatzaile autodidakta da, eta chipak diseinatzeko etxeko laborategi bat (“home chip lab”) sortu zuen. Ezaguna da Commodore 64 kontsolaren emuladore bat diseinatzeagatik. 2004an asmatu zuen, Joystick baten barruan zihoan, 30 bideo-joko zituen, eta C64 Direct-to-TV izena zuen. Computers Made Easy denda-katea antolatu zuen, ordenagailuen osagaiak saltzeko. Gaur egun, jokoetarako kontsolen hardwarean egiten du lan.
2013an errealitate areagotuzko CastAR sistema aurkeztu zuen Jeri Ellsworth-ek Technicalillusions enpresarekin, baita arrakasta handia lortu ere. CastAR sistemak batera darabiltza mundu fisikoa eta mundu birtuala, errealitate areagotuzko 3D proiekzio holografiko modukoak erabiltzen ditu errealitate birtualean mulgiltze erabatekoa onartzen duen ingurunean.

## Erreferentziak

* ↑ http://www.kickstarter.com/projects/technicalillusions/castar-the-most-versatile-ar-and-vr-system

## Kanpo estekak

* (Ingelesez) Webgune pertsonal ofiziala
* (Ingelesez) Jeri Ellsworth-en Youtube kanala
* (Ingelesez) Jeri Ellsworth-en Vimeo kanala
* (Ingelesez) Ellsworth-en Flickr argazki-zerbitzuan
* (Ingelesez) Hitzaldia Portland-eko Linux General bileran (2010eko martxoan)*
* (Ingelesez) Hitzaldia Stanford unibertsitatean (2005/05/18)
* Datuak: Q34965
* Multimedia: Jeri Ellsworth / Q34965
# Jerez (udalerria)

Jerez Mexikoko udalerri bat da. Zacatecas estatuan kokatua dago. 2010ean 57.610 biztanle zituen 1.541,75 km²ko azaleran. Herriburua [[Jerez de García Salinas (Jerez)|Jerez de García Salinas]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q11978481
* Multimedia: Jerez Municipality / Q11978481
# Jericho (2006ko telesaila)

Jericho AEBtako zientzia-fikzio post-apokaliptiko telesail bat da. 2006ko irailaren 20tik 2008ko martxoaren 25era CBS katean 2 denboraldiz aireratu zen eta 29 atal izan zituen.

## Argumentua

Oharra: Atal honek istorio osoa edo amaiera argitzen du.
Estatu Batuek eraso nuklear orokor bat jasan eta egun bakarrean herrialdeko 23 hiri handi guztiz suntsituak eta hautsaren pare gelditu dira. Kansas estatuko fikziozko Jericho herrian bertakoek ortzimugan onddo nuklear bat ikusi eta herritarren bizitza erabateko kaosean barneratu eta gainontzeko mundutik isolatuak geldituko dira, euren buruei munduan bizirik gelditu diren bakarrak ote diren galdetuz. Ezezagunarekiko izu-ikarak herria liskarrez beteko du eta kanpoaldearekin zituzten komunikabideak eta elektrizitatea desagertzean herritarren artean nahasmen sozial, psikologiko eta fisikoa zabalduko dira. Herria gainbeheran joango da, bien bitartean beldurra, amorrua eta nahasmena nagusitu eta herritar batzuek barnean daramaten alderik txar eta ankerrena azaleratuko da, herriak aurrera egin eta bizirauten saiatzen duen artean.
* Telesailean suntsiturik gelditu diren 23 hiriak adierazten dituen mapa (puntu gorriz), hiri nagusi berriak (izar horiz) eta Jericho (puntu orlegiz).
* Eraso nuklearraren ondoren AEBak zeuden lurraldean sortutako hiru herrialde berriak: Ameriketako Estatu Aliatuak Hiriburua: Jericho, Kansas Ameriketako Estatu Batuak Hiriburua: Columbus, Ohio Texasko Errepublika (independentea) Hiriburua: San Antonio, Texas
* Ameriketako Estatu Aliatuen bandera.

## Pertsonaia nagusiak

* Skeet Ulrich: Jake Green
* Lennie James: Robert Hawkins
* Kenneth Mitchell:a Eric Green
* Michael Gaston: Gray Anderson
* Gerald McRaney: Johnston Green
* Shoshannah Stern: Bonnie Richmond
* Brad Beyer: Stanley Richmond
* Alicia Coppola: Mimi Clark
* Ashley Scott: Emily Sullivan
* Erik Knudsen: Dale Turner
* Pamela Reed: Gail Green
* Sprague Grayden: Heather Lisinski

## Kanpo estekak

* Jericho telesailaren iragarkia ikusgai. Youtube.com (Ingelesez)
* Jericho telesailaren IMDBko fitxa irakurgai (Ingelesez)
* Datuak: Q221237
* Multimedia: Jericho (TV series) / Q221237
# Jerez de la Frontera

Jerez de la Frontera Andaluziako udalerria da, Cádizko probintzian kokatuta dagoena. 2013an 215.180 biztanle zituen eta 1.118,14 km²-ko azalera du.
Azken urteotan probintziako garraio eta logistika gune garrantzitsuena bilakatu da, biztanleriari eta ekonomiari dagokionean probintziako hiriburua gainditu duelarik. Nekazaritza eta abeltzaintzarako aberatsa den lurraldean kokatuta dago. Probintziako hiri nagusia da, eta Andaluziako bosgarrena.

## Klima

Datu klimatikoak (Jerez de la Frontera, Aireportua) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 15.9 | 17.5 | 20.2 | 21.5 | 24.6 | 28.8 | 33.0 | 33.1 | 30.2 | 25.0 | 20.1 | 16.8 | 23.9 |
| Batez besteko tenperatura (ºC) | 10.7 | 12.0 | 14.0 | 15.4 | 18.4 | 22.0 | 25.5 | 25.7 | 23.5 | 19.1 | 14.7 | 11.9 | 17.7 |
| Batez besteko tenperatura minimoa (°C) | 5.4 | 6.6 | 7.7 | 9.4 | 12.1 | 15.3 | 18.0 | 18.4 | 16.8 | 13.3 | 9.2 | 7.1 | 11.6 |
| Pilatutako prezipitazioa (mm) | 89 | 60 | 42 | 54 | 37 | 13 | 2 | 6 | 22 | 67 | 86 | 109 | 598 |
| Prezipitazio egunak (≥ 1 mm) | 7 | 7 | 5 | 6 | 4 | 2 | 0 | 0 | 2 | 6 | 7 | 9 | 54 |
| Eguzki orduak | 181 | 181 | 233 | 243 | 297 | 310 | 353 | 337 | 258 | 228 | 187 | 162 | 2966 |
| Iturria: Agencia Estatal de Meteorología ||||||||||||||

## Kultura

Bertako Aste Santua deklaratu zuten nazioarteko interes turistikodun jaia.

## Elkarteak

* Xerez C.D., futbol taldea.

## Senidetutako hiriak

* Arles (Frantzia)
* Biarritz (Lapurdi)
* Jerez de Garcia Salinas (Mexiko)
* Lorca (Murtziako Eskualdea)
* Kiyosu (Japonia)
* Pisco (Peru)
* Sevilla (Andaluzia)
* Tequila (Mexiko)

## Herritar ezagunak

* Alvar Nuñez Cabeza de Vaca (1490 - 1557/1558), esploratzaile eta konkistatzailea.

## Ikus, gainera

* Jerezko zirkuitua

## Erreferentziak

* ↑ Valores climatológicos normales. Jerez de la Frontera Aeropuerto. .
* ↑ Espainiako eta Japoniako hirien arteko senidetza itunak Espainiako enbaxada Japonian

## Kanpo estekak

* (Gaztelaniaz) Jerez de la Fronterako Udalaren webgunea
* Datuak: Q12303
* Multimedia: Jerez de la Frontera / Q12303
# Jerez de la Fronterako Alkazarra

Jerez de la Fronterako Alkazarra, (gaztelaniaz: Alcázar de Jerez de la Frontera) almohade motako gotortutako eraikin multzo bat da; ziurrenik XII. mendekoa, Iberiar Penintsulako almohade eraikuntza zaharrena izaki. Geroago barroko jauregiak gaineratu zitzaizkion eta egun Jerez de la Frontera hiriko eraikin garrantzitsuenetakoa da.
Bere garaian, Alkazarra hiria zuzentzen zuen boterearen gotorleku-jauregia izan zen. Gaur egun, bisita turistikoak eta ekitaldi bereziak ospatzeko erabiltzen da.
Iberiar Penintsulan dagoen Almohade arkitekturako adibide bakanetakoa da.

## Historia

Alkazarra hirigune historikoaren muinoan kokatzen da. Gune honetan gutxienez Kobre Arotik biztanleria izan da, hots, K.a.-ko hiru mila urte aurretik. Oraintsu, 2009ko indusketa lan batzuek, kalkolito garaiko, hots, duela 5.000 urteko, biltegi eta etxola batzuen aztarnak aurkitu zituzten. Alabaina ondorengo tartesiar, feniziar eta erromatar kulturek ez zuten erregistro arkitektonikorik utzi, alkazarrari dagokionez behintzat.
Jatorrizko islamiar alkazarrari dagokionez, honako atal hauek mantendu dira: ateak, meskita, bainu arabiarrak, dorre oktogonala eta Doña Blanca de Borbonen pabiloiko patioa.
Ondorengo aldiei dagokionez, aipagarriak dira Omenaldiaren Dorrea (XV mendea), Villavicencio jauregi barrokoa, eta Olio Errota (XVIII mendekoa).
Alkazarra gaur egunera arte heldu bada, Diez familiari esker izan da. Familia honek Alkazarra eskuratu eta eraikinaren hondamena saihestu egin zuen. D. Salvador Díez Perez de Muñoz (1858-1939) izan zen hain zuzen ere 1926an Alkazarra erosi zuena , jereztar upeltegi-jabe ospetsua bera. Izan ere, udaletxeko arduradunek eraisketa asmoen berri izan zuenean - eraikinaren egoeraren aitzakia hartuta eraikina bota eta bertan parke publiko bat erakitzeko asmoa- Alkazarra erosi eta eraberritzeari ekin zion.

## Iruditegia

* Mezkitako barne aldea.
* Alkazarreko arkeologi aztarnak.
* Lorategiko iturria.
* Villavicencio Jauregiko antzinako udal botika.

## Erreferentziak

* ↑ Vinoble reúne a ocho Masters of Wine por primera vez en El Alcázar
* ↑ 'Díez-Mérito' camina a los dos siglos
* ↑ Homenaje al salvador del Alcázar. La Voz Digital. 2011ko otsailaren 18a.

## Bibliografia

* Monumentos de la Provincia de Cádiz, Pueblo a Pueblo. Editado por Diario de Cádiz, Diario de Jerez y Europa Sur. Año 1.997.
* Guías El Viajero. Andalucía III. Editado por El País, año 2.005

## Kanpo estekak

* Datuak: Q2832233
* Multimedia: Alcázar de Jerez de la Frontera / Q2832233
# Jerez de los Caballeros

Jerez de los Caballeros (extremadureraz: Jerés los Caballerus) Badajozko udalerria da, Sierra Suroeste eskualdean dagoena.
2009ko urtarrilaren 1eko erroldaren arabera 10.237 biztanle zituen.

## Herritar ezagunak

* Vasco Núñez de Balboa (1475-1519), esploratzaile eta konkistatzailea.

## Ikus, gainera

* Badajozko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1153945
* Multimedia: Jerez de los Caballeros / Q1153945
# Irau

Irau Nafarroa Behereko hegoaldeko mendia da, Garaziko aldean; 1.152 m. Okabe eta Errozate mendien artean dago.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12259728
# Iratzarri

Iratzarri Euskal Herriko gazte erakunde independentista eta sozialista izan zen, alderdi bezala eratua. 2004ko azaroan sortu zen EHUren Donostiako kanpuseko Barriola eraikinean Aralarrek ospatu zuen II. Kongresuaren baitan eta hiri horretan bertan, 2008ko urrian ospatu zuen bere lehen Kongresua. 2012ko otsailaren 25an, bere ildoa Aralarrenetik bereizi zuen. 2013ko urtarrilean, alderdi bezala erregistratu zen. 2015eko ekainaren 6an, bere desegitea erabaki zuen. Iratzarrik aldizkari bat argitaratzen zuen, Ekintzaile izenekoa.

## Egitura

Iratzarri asanblearismoaren printzipioen arabera antolatua zegoen, eta horregatik ez zuen ordezkaritzako organorik. Herrialdeetako lau asanblada zeuden, Araba, Bizkaia, Gipuzkoa eta Nafarroan. Bazeuden zenbaitzu asanblada lokal ere.
Erakundearen erabakitze esparrua "Hegoaldeko Koordinakundea" zen, erakundeak bere jarduera garatzen zuen lau herrialdeetako hiruburuetan txandaka hilean behin batzen zena. Hegoaldeko Koordinakundean partehartzea Iratzarriren edozein militanteri edo Aralarren 30 urterarteko afiliatu guztiei irekita zegoen.
2007an, koordinakundeak dokumentu politikoa eta egiturazkoa onartu zituen, azken hau urte horretako azaroan Gasteizen burututako Iratzarriren I Jardunaldi Nazionaletan hedatu zelarik. Iratzarriren I Kongresu Nazionala, 2008ko urrian, Donostian burutu zen. Bertan egitura sendotu eta ideologia finkatu ziren. Fabio Gonzalez aukeratu zuten Koordinatzaile Orokor bezala.

### Aralarren

2012ko otsailaren 25a arte, Iratzarri Aralarri loturiko gazte esparruko erakundea zen. Alderdiaren estatutuen arabera, «gaztedia belaunaldi kolektibo gisa Aralarren Iratzarriren bitartez ordezkatua eta antolatua dago». Alderdiaren komite exekutibo ezberdinetan, bai nazio mailakoetan bai herrialde mailakoetan, ordezkari bana zuen. Bere izate autonomoa zela eta, Aralarrekiko afiliazioa ez zen kolektiboaren kide, Iratzarkide, izateko betekizuna.

### Alderdia

2013ko urtarrilean aurkeztu zuen Iratzarrik alderdi politikoen erregistroan sartzeko eskaria.
2013ko irailaren 14 eta 15ean egindako bere IV. Kongresuan, irudi berritua eta adinarteko proposamen politiko berria aurkeztu zituen.

## Parte hartzea

Iratzarrik hainbat gizarte foro eta elkarte pluraletan parte hartzen zuen, hala nola, Ibaetako foroan, Prekarietatearen aurkako asanbladan, G8aren eta kapitalismoaren aurkako taldetan, AHTaren aurkako eta tran sozialaren aldeko plataformetan, euskararen aldekoetan eta gay, lesbiana eta transexualen eskubideen aldeko plataformetan. Horretaz gain, 'Gazteok Bai' Nafarroa Bai hauteskunde-koalizioko gazterietan edo Euskadiko Gazteriaren Kontseiluan eta Euskal Herriko Gazteriaren Kontseiluan.

## Harremanak

Gazte independentismoaren esparruko hainbat alderdi eta erakunderekin harremanak zituen Iratzarrik, besteren artean Chobenalla, Isca, IpC edota fai!. Halaber, kontaktuak zituen Europan eta Hego Amerikako talde independentistekin, batez ere PSUVren gazte erreferentearekin.

## Kanpo estekak

* Iratzarri.org web ofiziala
* Datuak: Q9009240